Държавен вестник, бр. 76, 2011 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  76
1. използване на подходящи ИСЗ, спазване 
на безопасни условия на работа и синхрони­
зиране на действията на участващите екипи;
2. ограничаване разпространението на пари 
от опасни химически вещества чрез използ­
ване на „водни завеси“ или предварително 
монтиране на оросителни системи около 
резервоарите;
3. медицинско наблюдение на участващите 
екипи.
Чл. 15. В мястото на намеса се провеждат 
дейности за намаляване и ликвидиране на 
последиците съобразно вида на замърсите­
лите чрез:
1. отстраняване, депониране и измиване 
на замърсени участъци;
2. използване на деконтаминиращи веще­
ства за неутрализиране на разливи от кисе­
лини и основи;
3. ликвидиране на последиците от разли­
ване на живак;
4. локализиране и отстраняване на раз­
ливи на петролни продукти при пробиви на 
цистерни и тръбопроводи;
5. поставяне на бонови заграждения за съ­
биране и отстраняване на петролни продукти 
във водоеми;
6. контрол за степента на замърсяване на 
техниката и транспортните средства с опасни 
вещества.
Чл. 16. Екипите на ГДПБЗН – МВР и/или 
на териториалните є звена събират опасни­
те отпадъци от аварията и инцидента, след 
което собствениците им ги предоставят за 
унищожаване на юридически лица, които са 
лицензирани да извършват тази дейност по 
реда на Закона за управление на отпадъците.
Чл. 17. Ръководителят на място определя 
пунктовете за извършване на деконтамина­
ция на използваните ИСЗ, специализираната 
техниката, транспортните средства и др.
Чл. 18. Участвалите в спасителни дейности 
и/или в дейности за намаляване и ликвидиране 
на последиците от инцидента и аварията за­
дължително подлежат на санитарна обработка 
и медицински преглед.
Раздел II
Биологическа защита
Чл. 19. (1) При възникване на авария и 
инцидент, свързан със заразяване с опасни 
биологични вещества и материали, ръководи­
тел на място съгласно ЗЗБ е ръководителят на 
регионалната здравна инспекция или на об­
ластната дирекция по безопасност на храните.
(2) В случаите по ал. 1 се провеждат 
противоепидемични мероприятия, които се 
осъществяват от специализирани структури 
на МЗ и Министерството на земеделието и 
храните (МЗХ).
(3) По искане на ръководителя на място 
екипи на ГДПБЗН – МВР участват в противо­
епидемичните мероприятия, като съвместно 
със специализираните структури на МЗ и 
МЗХ извършват дейности по:
1. установяване наличието на причинители 
на биологично заразяване съгласно утвърдена 
стандартна оперативна процедура;
2. уточняване вида на причинителя;
3. определяне източника и зоната на био­
логичното заразяване;
4. определяне на безопасни маршрути за 
придвижване;
5. определяне на местата на контролно-
пропускателните пунктове, пунктовете за 
санитарна обработка, пунктовете за оказване 
на първа помощ и полевите болници;
6. уточняване на социални заведения, ко­
ито могат да функционират и осъществяват 
противоепидемичните мероприятия;
7. оценка на състоянието на обекти, които 
могат да предизвикат влошаване на епидеми­
ологичната обстановка;
8. определяне на подходящи места за за­
равяне на животински трупове.
Чл. 20. Въз основа на данните от разуз­
наването и заключенията на оторизираните 
лаборатории на МЗ и МЗХ ръководителят на 
място разпорежда извършването на противо­
епидемични дейности в зоната на биологичния 
инцидент и авария.
Чл. 21. Окончателното идентифициране на 
причинителите на биологичното заразяване 
се осъществява от референтните лаборатории 
на МЗ и МЗХ.
Чл. 22. Контролът на изпълняваните про­
тивоепидемични мероприятия в зоната на 
биологичното заразяване се осъществява от 
ръководителя на място и от специализирани 
групи на МЗ и МЗХ.
Чл. 23. Началникът на съответното тери­
ториалното звено на ГДПБЗН – МВР:
1. участва в работата на щаба на ръково­
дителя на място;
2. ръководи екипите на ГДПБЗН – МВР, 
които съдействат на специализираните струк­
тури на МЗ и на МЗХ при изпълняване на 
противоепидемичните мероприятия;
3. определя силите и средствата на 
ГДПБЗН – МВР, необходими за извършването 
на противоепидемичните мероприятия;
4. събира, анализира и предоставя постъ­
пилата информация в ОЦ;
5. изготвя ежедневен доклад до НОЦ за 
извършените дейности и за състоянието на 
епидемиологичната обстановка.
Чл. 24. (1) В случай на особено опасна 
инфекция се въвежда режим на карантина.